YLIOPISTO-OPISKELIJOIDEN HARJOITTELU 2012

Biokemian laitos julistaa haettavaksi yliopiston tukemat harjoittelupaikat vuodelle 2012. Laitokselle on myönnetty harjoittelutukea 20:lle opiskelijalle. Tuen määrä on 1600 €/opiskelija. Jos harjoittelu tapahtuu Suomessa, työnantaja saa ko. tuen ja maksaa vastaavasti harjoittelijalle palkkaa. Jos harjoittelu tapahtuu ulkomailla, tuki maksetaan todennäköisesti suoraan opiskelijalle apurahana. Tuen saamisen edellytyksenä on, että harjoittelu kestää vähintään 1,5 kk. Harjoittelutuki on tarkoitettu kolmannen vuosikurssin ja sitä vanhemmille biokemian opiskelijoille. Harjoittelu voidaan käyttää osasuorituksena maisteriohjelmien kurssilla Orientation to research work. Harjoittelijalle maksettava palkka on 1103 euroa/kk tai enemmän (KELAn alaraja, jolla täyttyy työssäoloehto); mikäli harjoittelu tapahtuu yliopiston yksikössä, palkka on 1294 €/kk. Harjoittelu on tarkoitettu samalla työn haun harjoitteluksi; tästä syystä omalla laitoksella harjoittelua ei suositella ensisijaiseksi tavoitteeksi, mutta se on sallittua, mikäli mielenkiinto on laitoksella tehtävässä työssä.
Myöhemmin keväällä on mahdollista tulla lisää harjoittelutukea, mikäli muilta laitoksilta jää tukea käyttämättä.
Harjoittelu voidaan sisällyttää suoritukseksi (max. 6 op) kurssille Orientation to Reseach Work.

TYÖPAIKAT

•	Harjoittelutuen saava opiskelija etsii työpaikkansa itse; harjoitteluvastaava ja opintoneuvoja avustavat tarvittaessa. 
•	Ennen sopimuksen tekemistä biokemian laitos tarkistaa, että työpaikka soveltuu harjoittelupaikaksi ja työtehtävä vastaa biokemistin työtä.
•	Harjoittelun voi suorittaa myös ulkomailla. 

OPISKELIJOIDEN VALINTA HARJOITTELUUN

Opiskelijat valitaan biokemian laitoksen ja Histonin yhdessä laatimien kriteerien mukaan. Paikoista vähintään n. 2/3 myönnetään 3. vuoden opiskelijoille ja n. 1/3 maisteriohjelmalaisille. Viime vuonna sovitun mukaisesti tätä jakoa voidaan jonkun verran säätää riippuen hakijoiden määrästä ryhmissä. Aiemmin harjoittelurahaa saaneet eivät voi hakea paikkoja. Jos opiskelija aikoo hakea esim. Erasmus-tukea tai vastaavaa yliopiston kautta haettavaa tukea ulkomaiseen harjoitteluun, on hyvä tietää jo tässä vaiheessa, että kullekin opiskelijalle voidaan myöntää vain yksi harjoittelutuki samaa opintojaksoa koskien (eli esim. Erasmus-tukea ja tätä tukea ei voi molempia käyttää harjoitteluun, joka on osa kurssia Orientation to research Work). Sen sijaan esim. Erasmus-tukea voi saada tämänkin tuen saannin lisäksi, mikäli tarkoitus on eri (eli esim. erikoistyön tekeminen ulkomailla).
 
Ilmoittautuminen: tässä kansiossa olevaan listaan viimeistään tiistaina 14. helmikuuta 2012 klo 16:00. 

Harjoittelijat pyritään valitsemaan mahdollisimman pian ilmoittautumisajan jälkeen ja harjoittelutuen saaneille järjestetään lyhyt infotilaisuus mahdollisimman pian. 

Oulussa 2.2.2012

Tuomo Glumoff, Harjoitteluvastaava  BK350, p 5531170, tuomo.glumoff @oulu.fi

BIOKEMIAN OPISKELIJOIDEN TYÖHARJOITTELU 2012/VALINTAKRITEERIT

- 2/3 jaettavasta menee 3-kurssilaisille (= arvontaryhmä 1) ja 1/3 vanhemmille (= arvontaryhmä 2)
- kukaan ei voi saada harjoittelutukea kahta kertaa
- ne, jotka ovat hakeneet harjoittelutukea 3. vuoden opiskelijana, mutta eivät ole sitä saaneet, ovat automaattisesti arvontaryhmässä 2, vaikka eivät vielä olisi aloittaneet maisteriohjelmassa
- ne, jotka tosiasiallisesti opiskelevat kolmatta vuotta, vaikka ovat aloittaneet opiskelun aiemmin (esim. pitänyt taukoa armeijan tai pitkän sairasloman tai ulkomaan harjoittelun tai äitiysloman tai vastaavan takia tai vaihtaneet toisesta  koulutusohjelmasta) otetaan mukaan arvontaryhmään 1 tapauskohtaisen harkinnan perusteella
- perusvaatimus on, että harjoittelutuen haun päättyessä on kasassa vähintään 125 op, mutta edellä esitetty tapauskohtainen harkinta voidaan ulottaa myös opintoviikkomäärään
- pyrkimys on täten, että jokaisella opiskelijalla olisi mahdollisuus osallistua kerran harjoittelutuen hakemiseen arvontaryhmässä 1

Arvontaryhmä 1:

- harjoittelutukien arvonnassa painotettu arvonta pisteiden mukaan
- voidakseen hakea harjoittelutukea ja saadakseen 1 pisteen arvontakoriin, oltava suoritettuna neljä seuraavista viidestä kurssista: Biomolecules for Biochemists 8 op, Biokemian menetelmät I 8 op, Aineenvaihdunta I 6 op, Molekyylibiologia I 8 op, Mikrobiologia 6 op
- seuraavat suoritetut kurssit tuovat kukin 1 pisteen lisää arvontakoriin: Protein chemistry I 8 op, Solun biologia 6 op, Biochemical methodologies II 8 op
 
Arvontaryhmä 2:

Maisteriohjelmien opiskelijat (myös kansainvälinen maisteriohjelma) sekä
vanhan tutkinnon mukaisia kursseja suorittaneet opiskelijat:

- kaikki 2. arvontaryhmän opiskelijat ovat mukana arvonnassa samalla painotuksella